CELEX ID: 32011R0383
Publication Date: 2011-04-18

Document Text:
KOMISJONI RAKENDUSMÄÄRUS (EL) nr 383/2011,
18. aprill 2011,
millega muudetakse nõukogu määrust (EÜ) nr 194/2008, millega uuendatakse piiravaid meetmeid Birma/Myanmari suhtes ja muudetakse need rangemaks
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 25. veebruari 2008. aasta määrust (EÜ) nr 194/2008, millega uuendatakse piiravaid meetmeid Birma/Myanmari suhtes ja muudetakse need rangemaks ning tunnistatakse kehtetuks määrus (EÜ) nr 817/2006, (1) eriti selle artikli 18 lõike 1 punkti b,
ning arvestades järgmist:
(1)
Määruse (EÜ) nr 194/2008 V lisas on esitatud nende äriühingute loetelu, mille suhtes kehtivad nimetatud määruse alusel teatavad ekspordi-, rahastamis- ja investeerimispiirangud.
(2)
Määruse (EÜ) nr 194/2008 VI lisas on esitatud nende isikute, üksuste ja organisatsioonide loetelu, kelle rahalised vahendid ja majandusressursid nimetatud määruse alusel külmutatakse.
(3)
Määruse (EÜ) nr 194/2008 VII lisas on esitatud nende äriühingute loetelu, mis kuuluvad Birma/Myanmari valitsusele või selle liikmetele või nendega seotud isikutele või on nende kontrolli all, ning mille suhtes kehtivad nimetatud määruse alusel investeerimispiirangud.
(4)
Nõukogu otsusega (EL) nr 2011/239/ÜVJP (2) asendatakse nõukogu 26. aprilli 2010. aasta otsuse 2010/232/ÜVJP (3) I, II ja III lisa, milles on esitatud nimetatud otsuse artikli 3 lõike 2 punktis b ning artiklites 5 ja 14 osutatud äriühingute nimekiri, nimetatud otsuse artiklites 9, 10 ja 13 osutatud nimekiri ning nimetatud otsuse artiklites 10 ja 14 osutatud ettevõtete nimekiri. Määrusega (EÜ) nr 194/2008 jõustatakse nõukogu otsus 2010/232/ÜVJP, kuivõrd olukord nõuab Euroopa Liidu tasandi meetmeid. Seepärast tuleb määruse (EÜ) nr 194/2008 V, VI ja VII lisa vastavalt muuta.
(5)
Nõukogu määruse 2011/239/ÜVJP IV lisas osutatud isikute puhul peatatakse meetmed, mis tulenevad nende isikute kandmisest sama otsuse II lisa nimekirja. Seepärast ei ole asjakohane kanda nende nimesid määruse (EÜ) nr 194/2008 VI lisasse.
(6)
Käesolevas määruses sätestatud meetmete tõhususe tagamiseks peaks käesolev määrus jõustuma selle avaldamise päeval,
ON VASTU VÕTNUD KÄESOLEVA MÄÄRUSE:
Artikkel 1
1. Määruse (EÜ) nr 194/2008 V lisa asendatakse käesoleva määruse I lisas esitatud tekstiga.
2. Määruse (EÜ) nr 194/2008 VI lisa asendatakse käesoleva määruse II lisas esitatud tekstiga.
3. Määruse (EÜ) nr 194/2008 VII lisa asendatakse käesoleva määruse III lisas esitatud tekstiga.
Artikkel 2
Käesolev määrus jõustub selle Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides
Brüssel, 18. aprill 2011

EuroVoc Classification:
Level 1: 100161
100147
100143
100145
Level 2: 100180
100170
100282
100184
100194
100281
Level 3: 584
1847
3584
3878
3474
2858
All Concepts: 3483
3584
3588
3870
4966
584